«Այն տեղերում, որտեղ աշխատել եմ, սիրով են ընդունել, հարցազրույց անցկացրել հետս, գնահատել իմ կարողությունները: «Տրանսգազում» ես լավագույն աշխատող եմ համարվել, հետո խնդիր եղավ, ազատեցին: Հիմա որտեղ դիմում եմ, հաշմանդամության պատճառով չեն ընդունում (ձեռքիս դաստակից մինչև մատները բացակայում է): Ճիշտ է, միանգամից չեն ասում` չենք ընդունում, ասում են` գնա, կզանգենք, ու չեն զանգում: Շատ դժվար է աշխատանք գտնելը, մեզ մի այլ սորտի մարդու տեղ են դնում: Պիտի ծանոթ-մոտիկ մարդ ունենաս, որ աշխատանքի ընդունեն»,- անկեղծանում է Թովման, ում միակ ցանկությունը մասնագիտությամբ աշխատելն է: